                                             dom
afsagt den 1. juli 2016 af vestre landsrets 1. afdeling (dommerne henrik bjørnager nielsen,
eva staal og anne-mette schjerning (kst.)) i ankesag
v.l. b–1492–15
naturstyrelsen
(kammeradvokaten ved advokat rasmus holm hansen, københavn)
mod
herman bauer
(advokat bjarne overmark, randers)
retten i randers har som boligret den 24. februar 2015 afsagt dom i 1. instans (rettens nr. bs
3-1452/2013).
procesbevillingsnævnet har den 14. august 2015 meddelt tilladelse til anke af dommen.
påstande
for landsretten har appellanten, naturstyrelsen, nedlagt påstand om, at indstævnte, herman
bauer, skal anerkende, at der ikke skal ske tilbagebetaling af de for lejemålet beliggende gl.
viborgvej 384, 8920 randers nv opkrævede vandafledningsafgifter for årene 2010, 2011 og
2012.
herman bauer, har påstået dommen stadfæstet.
parterne er enige om, at sagen om vandledningsafgift alene vedrører årene 2010, 2011 og
2012.
procedure
parterne har i det væsentlige gentaget deres anbringender for byretten vedrørende spørgsmålet
                                               - 2 -
om vandafledningsafgifter og har procederet i overensstemmelse hermed.
landsrettens begrundelse og resultat
der er tale om opkrævning af vandafledningsafgift efter opgørelse af herman bauers indi-
viduelle forbrug af vand.
der blev ikke opkrævet a conto indbetalinger af herman bauer, men i stedet blev der sendt en
årlig regning. landsretten finder, at der ikke er tale om en situation omfattet af dagældende
lejelovs § 46 n, stk. 1, idet den årlige opkrævning ikke kan sidestilles med en tillægsbetaling.
den manglende overholdelse af bestemmelsen i § 46 l, stk. 1, om lejerens adgang til at gøre
indsigelse har derfor ingen betydning. herefter har naturstyrelsen været berettiget til at kræve
betaling for vandforbrug og vandafgifter ved siden af lejen som sket. landsretten tager derfor
naturstyrelsens påstand til følge.
efter sagens udfald sammenholdt med parternes påstande skal herman bauer betale
sagsomkostninger for landsretten og boligretten for så vidt angår den sag, der drejede sig om
vandafledningsafgift, med i alt 16.250 kr. beløbet omfatter 1.250 kr. til retsafgift og 15.000
kr. til udgifter til advokatbistand. de 15.000 kr. er sammensat af 5.000 kr. til dækning af
advokatbistand i boligretten og 10.000 kr. til dækning af advokatbistand i landsretten, og det
beløb, som naturstyrelsen skal betale i sagsomkostninger for boligretten nedsættes derfor med
5.000 kr.
beløbet til dækning af udgifter til advokatbistand er inkl. moms, da naturstyrelsen ikke er
momsregistreret. landsretten har ved fastsættelsen af beløbet lagt vægt på sagens økonomiske
værdi og dens omfang.
                                   t h i k e n d e s f o r r e t:
boligrettens dom ændres, således at herman bauer skal anerkende, at der ikke skal ske
tilbagebetaling af de for lejemålet beliggende gl. viborgvej 384, 8920 randers nv op-
krævede vandafledningsafgifter for årene 2010, 2011 og 2012, og således at det beløb, som
naturstyrelsen i boligretten skal betale i sagsomkostninger til herman bauer, nedsættes til
                                           - 3 -
10.500 kr.
herman bauer skal i vandafledningsafgiftssagen betale sagens omkostninger for begge retter
til naturstyrelsen med 16.250 kr.
sagsomkostningerne forrentes efter rentelovens § 8 a.
